als_Latn dik_Latn sag_Latn
Sekuestrojnë disa qese duhan si pretekst për të mbuluar mungesën prej 9.1 miliardë të ardhura nga kontrabanda e klientelës në dogana
Shteti nis terrorin në Kamëz. Paraditen e djeshme në këtë qytet sytë të zinin dhjetëra makina të antikontrabandës (thuajse ishe në ndonjë pikë doganore) të cilat ishin sulur mbi tregtarët duke ushtruar presion mbi to gjoja për eliminimin e informalitetit. Një aksion i tillë nuk është gjë tjetër veçse një hakmarrje politike mbi banorët të cilët arritën që më 21 qershor të mos i nënshtrohen oligarkisë se pushtetit, por i besuan votëbesimin për herë të tretë kandidatit të Partisë Demokratike Xhelal Mziut. Për turp as në pikat doganore nuk gjenden kaq vigjilencë nga antikontrabanda nga ku maune të tëra kalojnë me mallra pa u zhdoganuar dhe për pasojë performanca e doganave në të ardhurat në buxhet për 6 mujorin e parë të vitit është skandaloze. E përballë këtij turpi tashmë ka nisur një aksion selektiv mbi zona të caktuara si të djathta si në Shkodër e Kamëz gjoja për eliminimin e informalitetit. Pyetja që lind është: Pse vetëm në këto dy qytete ka informalitet?!Në rastin e Kamëz shtetarët duket se ende nuk e kanë kapërdirë humbjen dhe po ushtrojnë metodat e njohura të sigurimit të shtetit të presionit mbi qytetarët. Më konkretisht kanë sekuestruar disa qese duhan si pretekst për të mbuluar dhe mungesën prej 9.1 miliardë lekë mungesë të ardhura nga kontrabanda në dogana, para që kanë shkuar në xhepat e oligarkisë në pushtet. Ky vit sipas raportimeve të qeverisë ka qenë i begatë, me rritje ekonomike 2.8 për qind më e madhja e tre viteve të fundit, me rritje të konsumit 4.7 për qind dhe me rritje të prodhimit vendas, çka i bën më të vështira argumentet për të kuptuar pse të ardhurat tatimore dhe doganore kanë marrë pikiatën. Në fund të gjashtëmujorit të ardhurat nga administratat fiskale ishin 13.4 miliardë lekë më pak se, plani i periudhës. Sipas të dhënave të detajuar, në këtë mosrealizim 68 % është pesha e doganave (-9.1 mld lekë) dhe 32% pesha e tatimeve (-3.4 mld lekë). Doganat mblodhën 12.2 % më pak se, plani me 9,1 miliardë lekë të munguara. Por nëse marrim në konsideratë faktin se, plani i doganave mund të ketë qenë i ekzagjeruar këtë vit, administrata doganore ka grumbulluar 6 për qind më pak se fakti i 2014.
als_Latn als_Latn